Odense Adresse-Contoirs Efterretninger, 1822-09-06
Fædrelandet. Offentlige Foranstaltninger. 3 Septbr. 1822. Kancelliecirkulaire, hvorefter det har behaget Hs. Majestæt, under 21 f. M. allernaadigst at resolvere saaledes: Efter hvad Os, af Vort danske Kancellie og den allernaadigst befalede Kommission angaaende den indbyrdes Underviisning, allerunderdanigst er forestillet om denne Methodes fortrinlige Værd, i Særdeleshed, med Hensyn til, deels at lette det besværlige Arbeide, der, efter den sædvanlige Lærremaade, er forbundet med de mindre Børns første Underviisning, og deels at formindske nogle af de Byrder, der ellers ere fornødne ved Almueskole væsenets hensigtssvarende Indretning, ville Vi allernaadigst have fastsat, som følger: A. Vi tillade allernaadigst, at den indbyrdes Underviisning maae indføres i Almue= og Borger=Skolerne, saavel i Kjøbstæderne som paa Landet i Vort Rige Danmark, naar det vedkommende Sogns Skolekommission derom til Vort danske Kancellie indgiver Forestilling, hvilken bør indsendes igjennem vedkommende Skoledirection, og være ledsaget med dennes Betænkning; og bemyndige Vi Vort danske Kancellie til at approbere de derom indgivne Forestillinger, naar det for samme Kollegium er oplyst, at alle fornødne Foranstaltninger ere trufne, for at denne Methode med Held kunde indføres. B. Vi approbere allernaadigst, til Brug ved de Skoler, hvor den indbyrdes Underviisning indføres, de af den allernaadigst befalede Kommission udarbeidede, og Os allerunderdanigst forelagte, Bestemmelser for den indbyrdes Underviisning, tilligemed de i samme foreslagne Tabeller; dog ville Vi tillige allernaadigst have fastsat, at Geographie ikke skal være fast Læregjenstand i Skoler, hvor den indbyrdes Underviisning indføres; men Vi tillade allernaadigst, at der maa gives Underviisning, til Opmuntring, og Belønning for flittige Børn. C. Vi befale allernaadigst, at et Exemplar af disse, af Os allernaadigst approberede, Bestemmelser for den indbyrdes Underviisning, med de deri foreslagne Tabeller, skal anskaffes for det første for hvert Pastorat i Vort Rige, Danmark, samt at Omkostningerne herpaa skulle udredes af vedkommende Skolekasser; dog at disse, naar det er fornødent, dertil maa erholde et rentefrit Forskud af vedkommende Hjelpekasse for Skolelærere, saaledes at Skoledirectionerne paasee, at disse Forskud vorde tilbagebetalte inden en vis, ved Laanets Optagelse bestemt, Tid. D. Vi bifalde allernaadigst, at en Normal=Skole opretholdes i Vor Kongelige Residentsstad Kjøbenhavn, hvorden indbyrdes Underviisning i Fuldstændighed og Nøiagtighed udføres, efter Alt, hvad Vi i denne Henseende allernaadigst have fastsat, og Vi bestemme allernaadigst den i Kassernen oprettede Skole for den indbyrdes Underviisning til en saadan Normal-Skole. H. Vi bemyndige Vort danske Kancellie til, i de Skoler, hvor den indbyrdes Underviisning er indført, at tillade, de Forandringer i Vore allerhøieste Anordninger om Skolevæsenet, af 29 Juli 1814, som, efter den nævnte Underviisningsmaade, maatte ansees nødvendige med Hensyn til: a) at Skoletiden bestemmes til hele Dage for hver Klasse, b) at Børnene kunde antages i Skolen paa enhver Tid af Aaret, c) at Klasse=Afdelingen fastsættes saaledes, at den indbyrdes Underviisning, efter de for denne Underviisning fastsatte Bestemmelser, er for den første Klasse, og at anden Klasse læres hvad iøvrigt, efter Vore Anordninger af 29 Juli 1814, er bestemt. Og ville Vi, indtil videre, allernaadigst have fastsat, at, hvor den indbyrdes Underviisning er indført, maa ethvert Barn, der har de befalede Kundskaber fuldkomment inde, efter Skolekommissionens Bestemmelse fritages for den almindelige Skolegang, uden Hensyn til dets Alder; dog skal det, indtil Konfirmationen være pligtigt til at søge Skolen 2 Dage maanedlig, for at repetere hvad det har lært. Forsømmelse af denne Skolegang straffes hvergang med den høieste Mulkt for Skoleforsømmelser, nemlig 24 s. Sølv.